*1-қосымша*

**Жастар арасындағы бірлік пен қазақстандық бірегейлікті нығайту және дамытуға бағытталған «Мен – Қазақстандықпын» атты**

 **әлеуметтік роликтер байқауының**

**ЕРЕЖЕСІ**

1. Жалпы ережелер

1.1 «Мен - Қазақстандықпын» атты жастар арасындағы бірлік пен қазақстандық бірегейлікті нығайту және дамытуға бағытталған әлеуметтік роликтер байқауы (бұдан әрі - Байқау) Көкшетау қаласында Қазақстандық бірегейлікті нығайту және дамыту тұжырымдамасына, Қазақстанның ұлттық бірлігі Доктринасына, Қазақстан халқы Ассамбелясын дамыту тұжырымдамасына (2025 жылға дейін), «Қазақстан 2020: болашаққа жол» Қазақстан Республикасының 2020 жылға дейінгі мемлекеттік жастар саясаты тұжырымдамасына, Қазақстан Республикасы Президентінің «Болашаққа бағдар: рухани жаңғыру» мақаласына, Қазақстан халқы Ассамблеясының «Қазақтану» ғылыми-ағартушылық жобасының тұжырымдамасына, сонымен қатар Қазақстан халқы Ақмола ассамблеясы жанындағы ғылыми-сараптамылық топтың жұмыс жоспарына сәйкес өткізілетін іс-шара болып табылады.

1.2 Байқау Қазақстан халқы Ақмола ассамблеясының, Ақмола облысы әкімі аппаратының жанындағы «Қоғамдық келісім» КММ қолдауларымен жүзеге асырылады.

1.3 Байқауды ұйымдастыру және өткізуді Қазақстан халқы Ақмола ассамблеясының жанындағы ғылыми-сараптамалық топ жүзеге асырады.

1.4 Байқаудың мақсаты - жастар арасындағы бірлік пен қазақстандық бірегейлікті нығайту және дамыту болып саналады.

1.5 Байқау міндеттері:

- Көкшетау қаласы шығармашыл жастарының өзара араласу және бірігуін ұйымдастыру;

- жастардың шығармашылық қабілеттерін дамытуға жәрдемдесу;

- мемлекет пен этномәдени және басқа да қоғамдық бірлестіктер арасындағы әлеуметтік келісім мен ұлттық бірлікті нығайту үшін өзара әрекеттесудің жаңа форматтарын енгізу;

- жастар арасындағы бірегейлік пен бірліктің қазақстандық үлгісін насихаттау;

- жастардың шығармашылық белсенділігі үдерісіндегі қазақстандық бірегейлік және бірлік моделін қабылдау.

1.6 «Әлеуметтік ролик» түсінігі байқау ұйымдастырушыларымен қазақстандық бірегейлікті нығайтуға және дамытуға қоғамның назарын аударуға бағытталған және қысқа, айқын, түсінікті және толеранттылық нысанда көрсетілген қысқа бейнеролик ретінде анықталады.

* 1. Байқау **2018 жылдың 20 қазаны мен 20 қарашасы** аралығында өткізіледі.
1. Байқауға қатысу шарттары

2.1 Байқауға 14 пен 29 жас аралығындағы (жеке авторлар және 4 адамға дейін авторлық топтар) Көкшетау қаласының барлық типтегі білім беру орындарының оқушылары, ОКББМ және ЖОО студенттері, жұмысшы жастар, Байқау шарттарына сәйкес құжаттар тапсырған барлық қалаған жандар қатыса алады.

2.2 Байқауға қатысу үшін әлеуметтік мәселені қозғайтын, Байқау мақсаты мен міндеттеріне сай келетін видеоролик даярлау керек. *Байқау жұмысы видео түсірудің барлық құралдарымен (видеокамера, цифрлы фотоаппарат, ұялы телефон т.б) жүзеге асырыла алады.*

2.3Байқауға қатысу үшін өтінім **2018 жылғы 20 қазан мен 20 қараша** аралығында қабылданады.

Байқауға қатысу үшін қажетті құжаттар тізімі :

- Word мәтін редакторы арқылы Times New Roman 14 шрифті және 1,0 интервалымен терілген: қазақ және орыс тілдеріндегі берілген үлгідегі өтінімді толтыру *(1-қосымша);*

- байқау жұмысы.

Барлық жұмыстар Байқау қатысушыларымен ұйымдастыру комитетіне: *жеке немесе пошта* арқылы қағаз және электронды түрде CD/DVD дискілерінде, флеш-картасында: «Жастар арасындағы бірлік пен қазақстандық бірегейлікті дамытуға бағытталған «Мен – Қазақстандықпын!» атты әлеуметтік роликтер байқауы» деген жазумен: 020000 Көкшетау қаласы, Горький көшесі 2/5 үй, Ақмола облысы әкімі аппаратының жанындағы «Қоғамдық келісім» КММ, 313 кабинетке ұсынылады.

*Электронды пошта бойынша*: ank-2015@bk.ru электронды поштасына: «Жастар арасындағы бірлік пен қазақстандық бірегейлікті дамытуға бағытталған «Мен – Қазақстандықпын!» атты жазумен жолдануы тиіс.

***Ескерту:*** *Құжаттарды электронды түрде CD / DVD дискісінде, флэш-картада немесе электронды пошта арқылы жібергенде, өтінішті Word форматында және сканерленген нұсқада қатысушы (-лар) қолымен, оқытушының қолы мен мекеменің мөрі (егер өтінім мекеме атынан берілсе) болуы шарт.*

2.4 Өтінім жодау, осы Ережеге сәйкес қатысушысымен байқау жұмысын беруі, қатысушының Байқауды өткізу шарттарымен толық және сөзсіз келісетіндігін білдіреді.

2.5 Байқаудың ұйымдастыру комитеті осы Ережеге сай болмаған жағдайда жіберілген жұмыстарды қабылдамауға құқылы.

3. Байқау жұмыстарына қойылатын талаптар

3.1 Әлеуметтік ролик (видеоролик) - видео түсірудің барлық құралдарымен (видеокамера, цифрлы фотоаппарат, ұялы телефон т.б) жүзеге асырылған, уақыты жағынан ұзақ емес, ойын немесе анимация формасындағы кадрлардың көркемдік дәйектілігі бар туынды.

3.2 Байқау жұымысы позитивті әрі шынайы мәнді болу керек. Әлеуметтік роликтің мәтіні қысқа, жинақы әрі түпнұсқа болуы қажет.

3.3 Байқау жұмысының мән-мағынасы қазақстандық бірегейлік пен бірлікті нығайту және дамыту тақырыбына негізделу керек.

3.4 Байқау жұмысы AVI (хронометраж 3 минуттан аспайтын), кодек DV PAL (бейне өлшемі 720\*576) форматында СD/DVD дискіне немесе флеш-картасына жазылуы керек. Бастапқы материал қазылар алқасының сұрауы бойынша автормен берілуі тиіс.

3.5 Әрбір ролик жеке файлда беріледі (блоктар қабылданбайды).

3.6 Презентация форматында (Microsoft PowerPoint) берілген жұмыстар қабылданбайды.

3.7 Байқауға берілетін жұмыстың мазмұны, сюжеті, ондағы кейіпкерлердің іс-әрекеттері Қазақстан Республикасының заңнамасына және Байқау тақырыбына сай болу қажет.

4. Байқауды ұйымдастыру

4.1 Байқау жұмыстарын бағалау үшін Байқауды ұйымдастыру комитетімен қазылар алқасы құрылады, оның құрамына видео және арт-индустрия, масс-медиа саласының, мемлекеттік ұйымдардың, қоғамдық ұйымдардың өкілдері, тәуелсіз сарапшылар кіретін болады.

4.2 Қазылар алқасы:

- 2018 жылдың 10 желтоқсан күніне дейін жұмыстардың Байқау бағдарламасына қосылуы туралы шешім қабылдайды;

- аталмыш Ережеге сәйкес келетін Байқау жұмыстарына баға береді және байқау жұмыстарын бағалау өлшемдері арқылы жеңімпаздарды анықтайды;

- әрбір қатысушы жинаған ұпай саны көрсетілген хаттама жасайды;

- байқау жеңімпаздарын марапаттауға қатысады.

4.3 Байқаудың ұйымдастыру комитеті және қазылар алқасы байқауға ұсынылған жұмыстарға пікір жазумен айналыспайды. Сандық таратқыштар бойынша байқауға жіберілген жұмыстар авторларға қайтарылмайды.

4.4 Байқаудың ұйымдастыру комитеті автордың (авторлар тобының) ақшалай сыйақысын төлеусіз бірақ автордың (бірлескен авторлардың) есімдерін міндетті түрде көрсетумен коммерциялық емес мақсаттар үшін байқау жұмыстарын пайдалану құқығын өзіне қалдырады.

4.5 Байқау қатысушылары авторлық және сабақтас құқықтарды сақтауға Қазақстан Республикасының заңнамасына сәйкес жауапты болады.

4.6 Үшінші тұлғалардың, оған қоса авторлық және сабақтас құқық иелерінің талап және шағымдары, жұмысты ұсынған қатысушы атынан және оның есебінен шешілетін болады.

5. Байқау жұмыстарын бағалау өлшемдері

5.1 Байқауға берілген жұмыстар төмендегідей өлшемдер бойынша бағаланады:

- байқаудың мақсат-міндеттеріне сәйкес келуі;

- байқау жұмысының өзектілігі, әлеуметтік маңызы, позитивтілігі мен креативтілігі (тың идеяның болуы, авторлық ойдың ерекшелігі);

- мазмұнының танымдық бағытта болуы;

- көркемдік шешімнің түпнұсқалылығы;

- тақырыптың толық ашылуы;

- жобаның логикалық толықтығы мен тұтастығы.

6. Байқау қорытындыларын шығару, жеңімпаздарды марапаттау

6.1 Байқау жеңімпаздарын марапаттау шарасы жеңімпаздардың роликтерін көрсетумен, ресми тұлғалардың құттықтауымен 2018 жылғы желтоқсан айының екінші жартысында Қазақстан халқы Ақмола ассамблеясы жанындағы ғылыми-сараптамалық топтың қорытынды отырысында: Көкшетау қ., Горький көшесі 2/5, Ақмола облысының әкімі жанындағы «Қоғамдық келісім» КММ (Достық үйі) мекен-жайы бойынша өткізіледі.

7. Байқаудың қаржылық шарттары

7.1 Байқауға қатысу тегін түрде жүзеге асырылады.

7.2 Байқауды ұйымдастыру және өткізу бойынша шығыстарды қаржыландыру ұйымдастырушылар мен демеушілер есебінен жүзеге асырылады.

7.3 Жұмыстарды тапсыруға байланысты шығыстарды төлеу байқауға қатысушылардың немесе жіберуші ұйымның есебінен жүзеге асырылады.

7.4 Жеңімпаздардың марапаттау шарасына келуге байланысты шығындары жіберуіші тарап немесе қатысушылардың өз есебінен жүзеге асырылады.

**Байланыс ақпараттары**

Байқауды үйлестірушілер:

Ақмола облысы әкімі аппаратының жанындағы «Қоғамдық келісім» КММ талдау және мониторинг бөлімі: Мұхамбетова Динара Сырымқызы, Егикян Светлана Гришаевна – байланыс телефоны: 72-31-71

*2-қосымша*

|  |
| --- |
|  |

**Жастар арасындағы бірлік пен қазақстандық бірегейлікті нығайту және дамытуға бағытталған «Мен – Қазақстандықпын» атты**

**әлеуметтік роликтер байқауына қатысу үшін өтінім**

|  |  |  |
| --- | --- | --- |
|  |  Тегі, аты, әкесінің аты (толық) |  |
|  | Туған күні, айы, жылы |  |
|  | Мекен-жайы (индекс, қала/ауыл, үйдің/пәтердің №) |  |
|  | Оқу, жұмыс орнының заңды атауы |  |
|  | Үй телефоны  |  |
|  | Ұялы телефоны |  |
|  | E-mail |  |
|  | Байқау жұмысының атауы |  |
|  |  Жұмысқа түсініктеме (аннотация) (мағынасы, мән-жайлары, тақырыпты таңдау және жұмыс тұжырымдамасы туралы) |  |

**Байқау шарттарымен таныстым және келісемін. Автор ретінде, сыйақысыз негізде байқау жұмысының Интернет желісінде, Қазақстан Республикасының аумағындағы телевизиялық және радио бағдарламаларында, сыртқы жарнама құралдарында, сондай-ақ баспа БАҚ-да орналастыруға қарсы емеспін.**

**Қолы \_\_\_\_\_\_\_\_\_\_\_\_\_\_\_\_\_\_\_**

**Өтінім беру мерзімі «\_\_\_\_» \_\_\_\_\_\_\_\_2018 ж.**